กฎกระทรวงสถานที่เก็บรักษาก๊าซธรรมชาติพ.ศ. ๒๕๖๑[๑] อาศัยอำนาจตามความในมาตรา๕ วรรคหนึ่ง แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗วรรคหนึ่ง (๑ ) (๒ ) (๓) (๕) และ (๗ ) และวรรคสาม แห่งพระราชบัญญัติควบคุมน้ำมันเชื้อเพลิงพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒)พ.ศ. ๒๕๕๐ รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ ๑ ในกฎกระทรวงนี้ก๊าซธรรมชาติหมายความว่า ก๊าซปิโตรเลียมที่ประกอบด้วยมีเทนเป็นส่วนใหญ่สถานที่เก็บรักษาก๊าซธรรมชาติหมายความว่า สถานที่เก็บรักษาก๊าซธรรมชาติตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้งการอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงเฉพาะสถานที่ที่ใช้ในการเก็บรักษาก๊าซธรรมชาติเพื่อการติดตั้งระบบรถยนต์ที่ใช้ก๊าซธรรมชาติหรือใช้สำหรับการตรวจสอบและทดสอบการติดตั้งระบบรถยนต์ที่ใช้ก๊าซธรรมชาติหรือสถานที่ที่ใช้ในการเก็บรักษาก๊าซธรรมชาติเพื่อใช้ในงานเพื่อการศึกษาหรืองานวิจัยเท่านั้นเขตสถานที่เก็บรักษาก๊าซธรรมชาติหมายความว่า แนวเขตที่แสดงถึงบริเวณขอบเขตของสถานที่เก็บรักษาก๊าซธรรมชาติตามที่กำหนดไว้ในแผนผังบริเวณผู้ประกอบกิจการควบคุมหมายความว่า ผู้รับใบรับแจ้งให้ประกอบกิจการสถานที่เก็บรักษาก๊าซธรรมชาติถังเก็บและจ่ายก๊าซธรรมชาติหมายความว่า ถังเก็บและจ่ายก๊าซธรรมชาติ ตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงกลุ่มถังเก็บและจ่ายก๊าซธรรมชาติหมายความว่าถังเก็บและจ่ายก๊าซธรรมชาติตั้งแต่สองถังขึ้นไปที่ติดตั้งรวมกันเป็นกลุ่มมีความจุรวมของกลุ่มถังไม่เกิน ๑,๐๐๐ ลิตร โดยแต่ละถังที่นำมาติดตั้งเป็นกลุ่มถังต้องมีความจุไม่เกิน๑๕๐ ลิตรเชื่อมโยงกันด้วยระบบท่อก๊าซธรรมชาติในแนวตั้งหรือแนวนอนเพื่อวัตถุประสงค์ในการใช้ก๊าซธรรมชาติในแต่ละถังให้เป็นระบบเดียวกันในแต่ละกลุ่มระบบท่อก๊าซธรรมชาติหมายความว่า ระบบที่ประกอบด้วยท่อก๊าซธรรมชาติ อุปกรณ์ประกอบของท่อก๊าซธรรมชาติสายจ่ายก๊าซธรรมชาติ และหัวจ่ายก๊าซธรรมชาติ เพื่อวัตถุประสงค์ในการนำก๊าซธรรมชาติไปใช้เป็นเชื้อเพลิงสำหรับการตรวจสอบและทดสอบการขับเคลื่อนเครื่องยนต์ของรถยนต์หรือใช้ในงานเพื่อการศึกษาหรืองานวิจัยเครื่องสูบอัดก๊าซธรรมชาติหมายความว่า อุปกรณ์ที่ทำหน้าที่เพิ่มความดันให้ระบบสูงขึ้นโดยมีความดันที่ท่อทางออกมากกว่าความดันที่ท่อทางเข้าอาคารเก็บก๊าซธรรมชาติหมายความว่าอาคารคลุมถังเก็บและจ่ายก๊าซธรรมชาติหรืออาคารคลุมกลุ่มถังเก็บและจ่ายก๊าซธรรมชาติที่ใช้สำหรับติดตั้งถังเก็บและจ่ายก๊าซธรรมชาติที่มีความจุแต่ละถังไม่เกิน๕๐๐ ลิตรหรือติดตั้งกลุ่มถังเก็บและจ่ายก๊าซธรรมชาติที่มีความจุแต่ละกลุ่มถังไม่เกิน ๑,๐๐๐ ลิตร และต้องมีความจุรวมไม่เกิน ๑,๐๐๐ ลิตรพร้อมระบบท่อก๊าซธรรมชาติ เครื่องสูบอัดก๊าซธรรมชาติหรืออุปกรณ์เครื่องมือ ตลอดจนระบบไฟฟ้าและระบบความปลอดภัย แต่ไม่รวมถึงสิ่งก่อสร้างที่ไม่มีฐานรากสิ่งก่อสร้างที่ไม่มีฐานรากหมายความว่า สิ่งก่อสร้างที่ไม่มีส่วนหนึ่งส่วนใดของโครงสร้างฝังไว้ในพื้นและใช้สำหรับตั้งถังเก็บและจ่ายก๊าซธรรมชาติหมวด ๑บททั่วไป ข้อ ๒ ในสถานที่เก็บรักษาก๊าซธรรมชาติห้ามผู้ประกอบกิจการควบคุมเก็บรักษาก๊าซธรรมชาติที่อยู่ในสถานะของเหลวข้อ ๓ ในสถานที่เก็บรักษาก๊าซธรรมชาติผู้ประกอบกิจการควบคุมต้องเก็บรักษาก๊าซธรรมชาติในสถานะก๊าซไว้ในถังเก็บและจ่ายก๊าซธรรมชาติหรือกลุ่มถังเก็บและจ่ายก๊าซธรรมชาติโดยถังหรือกลุ่มถังดังกล่าวต้องเป็นชนิดที่ติดตั้งแบบเหนือพื้นดินและต้องติดตั้งอยู่ที่ระดับชั้นล่างของอาคารเก็บก๊าซธรรมชาติและห้ามติดตั้งไว้ชั้นใต้ดินข้อ ๔ ในสถานที่เก็บรักษาก๊าซธรรมชาติที่มีการเก็บรักษาถังเก็บและจ่ายก๊าซธรรมชาติที่เก็บรักษาก๊าซธรรมชาติในสถานะก๊าซที่มีความจุไม่เกิน ๕๐๐ ลิตรหรือกลุ่มถังเก็บและจ่ายก๊าซธรรมชาติที่เก็บรักษาก๊าซธรรมชาติในสถานะก๊าซที่มีความจุรวมไม่เกิน ๕๐๐ ลิตรหากผู้ประกอบกิจการควบคุมขนส่งถังหรือกลุ่มถังดังกล่าวออกจากสถานที่เก็บรักษาก๊าซธรรมชาติเพื่อไปบรรจุก๊าซธรรมชาติที่สถานีบริการก๊าซธรรมชาติต้องแสดงใบรับแจ้งการประกอบกิจการควบคุมประเภทที่ ๒ของสถานที่เก็บรักษาก๊าซธรรมชาติหรือสำเนาใบรับแจ้งดังกล่าวด้วยทุกครั้งข้อ ๕ ในสถานที่เก็บรักษาก๊าซธรรมชาติที่มีการเก็บรักษาถังเก็บและจ่ายก๊าซธรรมชาติที่เก็บรักษาก๊าซธรรมชาติในสถานะก๊าซที่มีความจุเกินกว่า ๕๐๐ ลิตรแต่ไม่เกิน ๕,๐๐๐ ลิตร หรือกลุ่มถังเก็บและจ่ายก๊าซธรรมชาติที่เก็บรักษาก๊าซธรรมชาติในสถานะก๊าซที่มีความจุรวมเกินกว่า ๕๐๐ ลิตร แต่ไม่เกิน ๕,๐๐๐ ลิตรห้ามผู้ประกอบกิจการควบคุมขนส่งถังหรือกลุ่มถังดังกล่าวออกจากสถานที่เก็บรักษาก๊าซธรรมชาติเพื่อไปบรรจุก๊าซธรรมชาติที่สถานีบริการก๊าซธรรมชาติเว้นแต่ถังหรือกลุ่มถังดังกล่าวได้รับใบอนุญาตประกอบกิจการถังขนส่งก๊าซธรรมชาติจากกรมธุรกิจพลังงานหากผู้ประกอบกิจการควบคุมขนส่งถังหรือกลุ่มถังดังกล่าวไปบรรจุก๊าซธรรมชาติที่สถานีบริการก๊าซธรรมชาติต้องแสดงใบอนุญาตประกอบกิจการถังขนส่งก๊าซธรรมชาติและใบรับแจ้งการประกอบกิจการควบคุมประเภทที่๒ ของสถานที่เก็บรักษาก๊าซธรรมชาติหรือสำเนาใบอนุญาตหรือใบรับแจ้งดังกล่าวด้วยทุกครั้งหมวด ๒ลักษณะของแผนผัง แบบก่อสร้าง ระบบท่อก๊าซธรรมชาติและระบบไฟฟ้า ข้อ ๖ แผนผังและรูปแบบของสถานที่เก็บรักษาก๊าซธรรมชาติต้องแสดงรายละเอียดอย่างน้อยดังต่อไปนี้(๑)แผนผังโดยสังเขปแสดงตำแหน่งที่ตั้งของสถานที่เก็บรักษาก๊าซธรรมชาติเขตสถานที่เก็บรักษาก๊าซธรรมชาติ แนวเขตที่ดิน พร้อมสิ่งปลูกสร้างต่าง ๆที่อยู่รอบเขตสถานที่เก็บรักษาก๊าซธรรมชาติภายในระยะไม่น้อยกว่า ๕๐.๐๐ เมตร(๒)แผนผังบริเวณแสดงตำแหน่งที่ตั้งของถังเก็บและจ่ายก๊าซธรรมชาติกลุ่มถังเก็บและจ่ายก๊าซธรรมชาติ หรือเครื่องสูบอัดก๊าซธรรมชาติและระบบป้องกันและระงับอัคคีภัยในกรณีที่สถานที่เก็บรักษาก๊าซธรรมชาติใดมีระบบท่อก๊าซธรรมชาติให้แสดงตำแหน่งในแผนผังบริเวณด้วย(๓)แบบก่อสร้างถังเก็บและจ่ายก๊าซธรรมชาติ กลุ่มถังเก็บและจ่ายก๊าซธรรมชาติหรือเครื่องสูบอัดก๊าซธรรมชาติในกรณีที่สถานที่เก็บรักษาก๊าซธรรมชาติใดมีระบบท่อก๊าซธรรมชาติให้แสดงในแบบก่อสร้างด้วย(๔)แบบระบบท่อก๊าซธรรมชาติแสดงรายละเอียดของระบบท่อก๊าซธรรมชาติและอุปกรณ์ก๊าซธรรมชาติ(piping and instrument diagram) ที่ต่อจากอุปกรณ์ถังเก็บและจ่ายก๊าซธรรมชาติหรือกลุ่มถังเก็บและจ่ายก๊าซธรรมชาติไปยังจุดใช้งานในกรณีที่สถานที่เก็บรักษาก๊าซธรรมชาติมีระบบท่อก๊าซธรรมชาติ(๕)แบบระบบไฟฟ้า เครื่องใช้ไฟฟ้า อุปกรณ์ไฟฟ้า การต่อลงดินและระบบป้องกันอันตรายจากฟ้าผ่า ให้แสดงลักษณะแผนภาพเส้นเดียว (single line diagram) ในกรณีที่มีระบบไฟฟ้าเครื่องใช้ไฟฟ้า อุปกรณ์ไฟฟ้า การต่อลงดิน และระบบป้องกันอันตรายจากฟ้าผ่าให้แสดงแบบดังกล่าวด้วย(๖)แบบก่อสร้างและรายการคำนวณความมั่นคงแข็งแรงของอาคารเก็บก๊าซธรรมชาติ ให้แสดงรูปด้านรูปตัด และรายละเอียดของโครงสร้างข้อ ๗ แบบก่อสร้างและรายการคำนวณความมั่นคงแข็งแรงของอาคารเก็บก๊าซธรรมชาติตามข้อ๖ (๖)ที่ได้รับอนุญาตให้ก่อสร้างอาคารตามกฎหมายว่าด้วยการควบคุมอาคารจากเจ้าพนักงานท้องถิ่นผู้อนุญาตแล้วให้ได้รับยกเว้นไม่ต้องแสดงรายละเอียดตามที่ระบุไว้ แต่ให้ใช้แบบก่อสร้างและรายการคำนวณดังกล่าวมาแสดงแทนหมวด ๓การออกแบบ สร้าง ติดตั้ง ทดสอบและตรวจสอบถังเก็บและจ่ายก๊าซธรรมชาติกลุ่มถังเก็บและจ่ายก๊าซธรรมชาติ เครื่องสูบอัดก๊าซธรรมชาติระบบท่อก๊าซธรรมชาติ และอุปกรณ์ก๊าซธรรมชาติ ข้อ ๘ ในหมวดนี้มาตรฐานANSI หมายความว่ามาตรฐานที่ประกาศโดยสถาบันมาตรฐานแห่งประเทศสหรัฐอเมริกา (American National Standards Institute)มาตรฐานASME หมายความว่ามาตรฐานที่ประกาศโดยสมาคมวิศวกรเครื่องกลแห่งประเทศสหรัฐอเมริกา (American Society of Mechanical Engineers)มาตรฐานASTM หมายความว่ามาตรฐานที่ประกาศโดยสมาคมการทดสอบและวัสดุแห่งประเทศสหรัฐอเมริกา (American Society for Testing and Materials)มาตรฐานCSA หมายความว่า มาตรฐานที่ประกาศโดยสมาคมมาตรฐานแห่งประเทศแคนาดา(Canadian Standard Association)มาตรฐานEN หมายความว่า มาตรฐานของประเทศกลุ่มสหภาพยุโรป (European Standard)มาตรฐานISO หมายความว่ามาตรฐานขององค์การระหว่างประเทศว่าด้วยการมาตรฐาน (International Organization for Standardization)มาตรฐานJIS หมายความว่า มาตรฐานอุตสาหกรรมของประเทศญี่ปุ่น (Japanese Industrial Standard)มาตรฐานNFPA หมายความว่ามาตรฐานที่ประกาศโดยสมาคมป้องกันอัคคีภัยแห่งประเทศสหรัฐอเมริกา (National Fire Protection Association)ข้อ ๙ เครื่องสูบอัดก๊าซธรรมชาติต้องเป็นชนิดที่ใช้กับก๊าซธรรมชาติได้โดยการออกแบบ การสร้าง และการทดสอบและตรวจสอบเครื่องสูบอัดก๊าซธรรมชาติให้เป็นไปตามมาตรฐานผลิตภัณฑ์อุตสาหกรรม มาตรฐาน ANSI มาตรฐาน ASME มาตรฐาน CSA มาตรฐาน EN มาตรฐานJIS มาตรฐาน NFPA หรือมาตรฐานอื่นที่รัฐมนตรีประกาศกำหนดในราชกิจจานุเบกษาข้อ ๑๐ ระบบท่อก๊าซธรรมชาติต้องเป็นชนิดที่ใช้กับก๊าซธรรมชาติได้โดยการออกแบบ การสร้างและการทดสอบและตรวจสอบระบบท่อก๊าซธรรมชาติให้เป็นไปตามมาตรฐานผลิตภัณฑ์อุตสาหกรรม มาตรฐาน ANSI มาตรฐาน ASME มาตรฐาน ASTM มาตรฐาน CSA มาตรฐานEN มาตรฐาน ISO มาตรฐาน JIS หรือมาตรฐานอื่นที่รัฐมนตรีประกาศกำหนดในราชกิจจานุเบกษาข้อ ๑๑ การประกอบและติดตั้งถังเก็บและจ่ายก๊าซธรรมชาติกลุ่มถังเก็บและจ่ายก๊าซธรรมชาติ เครื่องสูบอัดก๊าซธรรมชาติและอุปกรณ์ควบคุมความดันก๊าซธรรมชาติเกินพิกัดแบบระบายไอ ให้เป็นไปตามมาตรฐาน ANSIมาตรฐาน ASME มาตรฐาน CSA มาตรฐาน EN มาตรฐาน ISO มาตรฐาน JIS มาตรฐาน NFPA หรือมาตรฐานอื่นที่รัฐมนตรีประกาศกำหนดในราชกิจจานุเบกษาข้อ ๑๒ ถังเก็บและจ่ายก๊าซธรรมชาติกลุ่มถังเก็บและจ่ายก๊าซธรรมชาติ เครื่องสูบอัดก๊าซธรรมชาติอุปกรณ์ควบคุมความดันก๊าซธรรมชาติเกินพิกัดแบบระบายไอ ระบบท่อก๊าซธรรมชาติและอุปกรณ์ก๊าซธรรมชาติต่างๆ ต้องมีผลทดสอบตามมาตรฐาน ANSI มาตรฐาน ASME มาตรฐาน CSA มาตรฐาน EN มาตรฐานISO มาตรฐาน JIS หรือมาตรฐานอื่นที่รัฐมนตรีประกาศกำหนดในราชกิจจานุเบกษาข้อ ๑๓ ถังเก็บและจ่ายก๊าซธรรมชาติต้องทาการทดสอบและตรวจสอบตามมาตรฐานการออกแบบหากถังเก็บและจ่ายก๊าซธรรมชาติหมดอายุการใช้งานตามมาตรฐานการออกแบบ ห้ามผู้ประกอบกิจการควบคุมนำถังเก็บและจ่ายก๊าซธรรมชาติดังกล่าวมาใช้งานข้อ ๑๔ ถังเก็บและจ่ายก๊าซธรรมชาติ กลุ่มถังเก็บและจ่ายก๊าซธรรมชาติและเครื่องสูบอัดก๊าซธรรมชาติ จะต้องติดตั้งบนโครงสร้างที่มั่นคงแข็งแรงและอุปกรณ์ต่าง ๆ ที่มาประกอบกับโครงสร้างจะต้องสามารถรับแรงต่าง ๆได้ตามหลักวิศวกรรมข้อ ๑๕ ผู้ประกอบกิจการควบคุมต้องดาเนินการให้มีการทดสอบและตรวจสอบในกรณีดังต่อไปนี้(๑)ก่อนเริ่มการใช้งานถังเก็บและจ่ายก๊าซธรรมชาติ กลุ่มถังเก็บและจ่ายก๊าซธรรมชาติ เครื่องสูบอัดก๊าซธรรมชาติอุปกรณ์ควบคุมความดันก๊าซธรรมชาติเกินพิกัดแบบระบายไอ ระบบท่อก๊าซธรรมชาติหรืออุปกรณ์ก๊าซธรรมชาติ(๒)ในกรณีที่ถังเก็บและจ่ายก๊าซธรรมชาติ กลุ่มถังเก็บและจ่ายก๊าซธรรมชาติเครื่องสูบอัดก๊าซธรรมชาติ อุปกรณ์ หรือระบบท่อก๊าซธรรมชาติตาม (๑)ได้รับความเสียหายที่อาจก่อให้เกิดอันตราย(๓)ในการออกแบบและติดตั้งอุปกรณ์ไฟฟ้า เครื่องใช้ไฟฟ้า ระบบไฟฟ้าและระบบป้องกันอันตรายจากฟ้าผ่าสำหรับสถานที่เก็บรักษาก๊าซธรรมชาติที่เก็บรักษาก๊าซธรรมชาติรวมความจุไม่เกิน๕๐๐ ลิตรการทดสอบและตรวจสอบตามวรรคหนึ่งต้องกระทำโดยผู้ตรวจสอบและทดสอบตามกฎหมายว่าด้วยรถยนต์กฎหมายว่าด้วยการขนส่งทางบก หรือกฎหมายว่าด้วยวิศวกร ทั้งนี้ในกรณีที่เก็บรักษาก๊าซธรรมชาติรวมความจุเกินกว่า ๕๐๐ ลิตร ให้ดำเนินการทดสอบและตรวจสอบโดยผู้ทดสอบและตรวจสอบซึ่งมีคุณสมบัติตามกฎกระทรวงที่ออกตามมาตรา ๗ (๔)ในกรณีที่ยังไม่มีผู้ทดสอบและตรวจสอบตามวรรคสองให้ดำเนินการทดสอบและตรวจสอบโดยวิศวกรทดสอบและตรวจสอบตามประกาศกระทรวงพลังงานเรื่อง หลักเกณฑ์และมาตรฐานความปลอดภัยของสถานีบริการก๊าซธรรมชาติที่กรมธุรกิจพลังงานมีอำนาจหน้าที่รับผิดชอบ พ.ศ. ๒๕๔๖ หรือประกาศกระทรวงพลังงานเรื่อง หลักเกณฑ์และมาตรฐานความปลอดภัยของสถานที่ใช้ก๊าซธรรมชาติที่กรมธุรกิจพลังงานรับผิดชอบ พ.ศ. ๒๕๕๐ ซึ่งอยู่ในการควบคุมของพนักงานเจ้าหน้าที่หมวด ๔อุปกรณ์ไฟฟ้า เครื่องใช้ไฟฟ้า ระบบไฟฟ้าและระบบป้องกันอันตรายจากฟ้าผ่า ข้อ ๑๖ ในหมวดนี้มาตรฐานIEC หมายความว่ามาตรฐานที่ประกาศโดยคณะกรรมาธิการระหว่างประเทศว่าด้วยมาตรฐานสาขาอิเล็กทรอเทคนิกส์(International Electrotechnical Commission)มาตรฐานNFPA หมายความว่ามาตรฐานที่ประกาศโดยสมาคมป้องกันอัคคีภัยแห่งประเทศสหรัฐอเมริกา (National Fire Protection Association)มาตรฐานUL หมายความว่ามาตรฐานที่ประกาศโดยองค์กรเอกชนในการรับรองผลิตภัณฑ์แห่งประเทศสหรัฐอเมริกา (Underwriters Laboratories Incorporation)ข้อ ๑๗ อุปกรณ์ไฟฟ้า เครื่องใช้ไฟฟ้า และระบบไฟฟ้าภายในเขตสถานที่เก็บรักษาก๊าซธรรมชาติให้เป็นไปตามมาตรฐานผลิตภัณฑ์อุตสาหกรรมมาตรฐานของสมาคมวิศวกรรมสถานแห่งประเทศไทย ในพระบรมราชูปถัมภ์ มาตรฐาน IEC มาตรฐาน NFPA มาตรฐาน UL หรือมาตรฐานอื่นที่รัฐมนตรีประกาศกำหนดในราชกิจจานุเบกษาข้อ ๑๘ การออกแบบและติดตั้งอุปกรณ์ไฟฟ้าเครื่องใช้ไฟฟ้า ระบบไฟฟ้าและระบบป้องกันอันตรายจากฟ้าผ่าให้เป็นไปตามมาตรฐานผลิตภัณฑ์อุตสาหกรรมมาตรฐานของสมาคมวิศวกรรมสถานแห่งประเทศไทยในพระบรมราชูปถัมภ์ มาตรฐาน IEC มาตรฐานNFPA มาตรฐาน UL หรือมาตรฐานอื่นที่รัฐมนตรีประกาศกำหนดในราชกิจจานุเบกษาหมวด ๕ลักษณะที่ตั้งและระยะปลอดภัยของอาคารเก็บก๊าซธรรมชาติถังเก็บและจ่ายก๊าซธรรมชาติ กลุ่มถังเก็บและจ่ายก๊าซธรรมชาติและเครื่องสูบอัดก๊าซธรรมชาติ ข้อ ๑๙ อาคารเก็บก๊าซธรรมชาติต้องมีลักษณะดังต่อไปนี้(๑)พื้นต้องเป็นคอนกรีตเรียบ และผิวพื้นต้องเป็นวัสดุชนิดที่ทำให้เกิดประกายไฟจากการเสียดสีได้ยาก(๒)ฝาและผนังต้องทำด้วยวัสดุทนไฟ มีช่องระบายอากาศ และเปิดโล่งอย่างน้อยหนึ่งด้าน(๓)หลังคาต้องทำด้วยวัสดุทนไฟหรือวัสดุที่ไม่เป็นเชื้อเพลิง และมีช่องระบายอากาศข้อ ๒๐ บริเวณที่ตั้งถังเก็บและจ่ายก๊าซธรรมชาติกลุ่มถังเก็บและจ่ายก๊าซธรรมชาติหรือเครื่องสูบอัดก๊าซธรรมชาติต้องมีลักษณะดังต่อไปนี้(๑)ห้ามเก็บวัตถุไวไฟหรือพักอาศัย(๒)ต้องตั้งไว้ในที่ที่มีการระบายอากาศได้อย่างเหมาะสมข้อ ๒๑ สถานที่เก็บรักษาก๊าซธรรมชาติที่มีการตั้งถังเก็บและจ่ายก๊าซธรรมชาติกลุ่มถังเก็บและจ่ายก๊าซธรรมชาติ หรือเครื่องสูบอัดก๊าซธรรมชาติต้องมีระยะปลอดภัยวัดจากผิวถังหรือโครงเหล็กยึดติดตรึงถังหรือเครื่องสูบอัดก๊าซธรรมชาติดังต่อไปนี้(๑)ถังเก็บและจ่ายก๊าซธรรมชาติที่มีความจุไม่เกิน ๕๐๐ ลิตร หรือกลุ่มถังเก็บและจ่ายก๊าซธรรมชาติที่มีความจุรวมไม่เกิน๑,๐๐๐ ลิตรที่ตั้งอยู่ภายในอาคารเก็บก๊าซธรรมชาติต้องมีระยะห่างถึงผนังอาคารเก็บก๊าซธรรมชาติไม่น้อยกว่า๐.๖๐ เมตร และต้องมีระยะห่างระหว่างถังไม่น้อยกว่า ๑.๐๐ เมตรโดยห้ามวางทับหรือซ้อนกัน รวมทั้งต้องจัดให้มีทางเดินเข้าออกห่างไม่น้อยกว่า ๐.๖๐เมตร(๒)ถังเก็บและจ่ายก๊าซธรรมชาติที่มีความจุเกินกว่า ๕๐๐ ลิตรหรือกลุ่มถังเก็บและจ่ายก๊าซธรรมชาติที่มีความจุรวมเกินกว่า ๑,๐๐๐ ลิตรห้ามตั้งไว้ภายในอาคารเก็บก๊าซธรรมชาติหรืออาคารอื่นโดยต้องมีระยะห่างไม่น้อยกว่า๗.๕๐ เมตรถึงแนวเขตที่ดินเขตสถานที่เก็บรักษาก๊าซธรรมชาติหรืออาคารอื่นที่ตั้งอยู่ภายในเขตสถานที่เก็บรักษาก๊าซธรรมชาติต้องตั้งไว้ในบริเวณที่โล่งหรือสิ่งก่อสร้างที่ไม่มีฐานรากและต้องมีระยะห่างระหว่างถังไม่น้อยกว่า ๑.๐๐ เมตร โดยห้ามวางทับหรือซ้อนกัน(๓)ถังเก็บและจ่ายก๊าซธรรมชาติที่มีความจุไม่เกิน ๕๐๐ ลิตร หรือกลุ่มถังเก็บและจ่ายก๊าซธรรมชาติที่มีความจุรวมไม่เกิน ๑,๐๐๐ ลิตร ห้ามตั้งไว้ภายในอาคารอื่นแต่สามารถนำไปตั้งไว้ในบริเวณที่โล่งหรือสิ่งก่อสร้างที่ไม่มีฐานรากโดยต้องจัดระยะปลอดภัยและข้อกำหนดให้เป็นไปตาม (๒)(๔)ต้องมีระยะห่างไม่น้อยกว่า ๑๒.๐๐ เมตร ถึงถังเก็บน้ำมันหรือถังเก็บและจ่ายก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงและถังเก็บวัตถุติดไฟหรือระเบิดได้ทุกชนิดที่อยู่เหนือพื้นดินหรือวัตถุที่ก่อให้เกิดประกายไฟได้ง่าย(๕)ต้องมีระยะห่างไม่น้อยกว่า ๖.๐๐ เมตร ถึงแนวสายไฟฟ้าแรงสูง และต้องเป็นไปตามข้อกำหนดของหน่วยงานที่รับผิดชอบสายไฟฟ้านั้นด้วย(๖)บริเวณด้านใดที่ยานพาหนะอาจเข้าไปถึงได้ ต้องจัดให้มีเสากันภัยที่มีความมั่นคงแข็งแรงทุกระยะ๑.๕๐ เมตร หรือแท่นกันชนหรือราวเหล็กไว้ป้องกันโดยมีระยะห่างถึงเสากันภัยหรือแท่นกันชนหรือราวเหล็กไม่น้อยกว่า ๑.๐๐ เมตรการวัดระยะปลอดภัยตามวรรคหนึ่งในกรณีที่มีโครงเหล็กยึดติดตรึงถังหรือกลุ่มถังให้วัดระยะจากโครงเหล็กดังกล่าวในกรณีที่ไม่มีโครงเหล็กดังกล่าวให้วัดระยะจากผิวถังหมวด ๖การป้องกันและระงับอัคคีภัย ข้อ ๒๒ สถานที่เก็บรักษาก๊าซธรรมชาติต้องมีเครื่องดับเพลิงชนิดผงเคมีแห้งหรือสารเคมีชนิดอื่นตามมาตรฐานผลิตภัณฑ์อุตสาหกรรมที่มีขนำดบรรจุไม่น้อยกว่า๖.๘๐ กิโลกรัม และมีความสามารถในการดับเพลิงไม่น้อยกว่า 6A 20B ตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทยในพระบรมราชูปถัมภ์ หรือมาตรฐานอื่นที่รัฐมนตรีประกาศกำหนดในราชกิจจานุเบกษาติดตั้งไว้ตามหลักเกณฑ์ดังต่อไปนี้(๑)บริเวณที่ตั้งเครื่องสูบอัดก๊าซธรรมชาติต้องมีเครื่องดับเพลิงไม่น้อยกว่าสองเครื่องต่อเครื่องสูบอัดก๊าซธรรมชาติหนึ่งเครื่อง(๒)บริเวณที่ตั้งถังเก็บและจ่ายก๊าซธรรมชาติหรือกลุ่มถังเก็บและจ่ายก๊าซธรรมชาติต้องมีเครื่องดับเพลิงไม่น้อยกว่าสองเครื่องเครื่องดับเพลิงตามวรรคหนึ่งต้องติดตั้งไว้ในที่ที่สามารถนำออกมาใช้ได้ง่ายและต้องจัดให้มีการดูแลรักษาและตรวจสอบให้อยู่ในสภาพที่ใช้งานได้ดีโดยมีการตรวจสอบทุก ๆหกเดือนเป็นอย่างน้อยพร้อมทั้งติดป้ายแสดงผลการตรวจสอบและวันที่ทาการตรวจสอบครั้งสุดท้ายไว้ที่อุปกรณ์ดังกล่าวและเก็บผลการตรวจสอบไว้ให้พนักงานเจ้าหน้าที่ตรวจสอบได้ตลอดเวลาข้อ ๒๓ ให้ผู้ประกอบกิจการควบคุมมีหน้าที่ควบคุมดูแลไม่ให้มีการกระทำใดๆ ที่อาจทำให้เกิดเปลวไฟหรือประกายไฟในบริเวณสถานที่เก็บรักษาก๊าซธรรมชาติข้อ ๒๔ บริเวณที่ตั้งถังเก็บและจ่ายก๊าซธรรมชาติกลุ่มถังเก็บและจ่ายก๊าซธรรมชาติหรือเครื่องสูบอัดก๊าซธรรมชาติต้องจัดให้มีป้ายเตือนโดยใช้ตัวอักษรสีแดงมีความสูงไม่น้อยกว่า ๒.๕๐ เซนติเมตร บนพื้นสีขาวและมีข้อความอย่างน้อย ดังต่อไปนี้ห้ามสูบบุหรี่ห้ามก่อประกายไฟห้ามใช้เครื่องมือสื่อสารกรณีเครื่องสูบอัดก๊าซธรรมชาติเป็นชนิดเดินเครื่องได้อัตโนมัติป้ายเตือนตามวรรคหนึ่ง ต้องมีข้อความเพิ่มเติมว่าเครื่องสูบอัดก๊าซธรรมชาตินี้ทำงานอัตโนมัติทุกเวลาบทเฉพาะกาล ข้อ ๒๕ สถานที่เก็บรักษาก๊าซธรรมชาติที่ได้ใบรับแจ้งให้ประกอบกิจการอยู่ก่อนวันที่กฎกระทรวงนี้ใช้บังคับต้องปฏิบัติให้ถูกต้องตามกฎกระทรวงนี้ภายในหนึ่งปีนับแต่วันที่กฎกระทรวงนี้ใช้บังคับให้ไว้ ณ วันที่ ๑๕ สิงหาคม พ.ศ.๒๕๖๑ศิริ จิระพงษ์พันธ์รัฐมนตรีว่าการกระทรวงพลังงานหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗วรรคหนึ่ง (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิงพ.ศ. ๒๕๔๒ บัญญัติให้ออกกฎกระทรวงกำหนดหลักเกณฑ์เกี่ยวกับที่ตั้ง แผนผัง รูปแบบและลักษณะของสถานที่เก็บรักษาก๊าซธรรมชาติ การเก็บรักษาก๊าซธรรมชาติ การกำหนดลักษณะของถังหรือภาชนะที่ใช้ในการบรรจุวิธีการปฏิบัติงาน การจัดให้มีและบำรุงรักษาอุปกรณ์หรือเครื่องมืออื่นใดภายในสถานที่ดังกล่าวรวมทั้งกำหนดการอื่นใดอันจำเป็นเพื่อประโยชน์แก่การป้องกันหรือระงับเหตุเดือดร้อนรำคาญความเสียหาย หรืออันตรายที่จะมีผลกระทบต่อบุคคล สัตว์ พืช ทรัพย์ หรือสิ่งแวดล้อมจากการประกอบกิจการสถานที่เก็บรักษาก๊าซธรรมชาติ จึงจำเป็นต้องออกกฎกระทรวงนี้ปวันวิทย์/จัดทำ๑ ตุลาคม๒๕๖๑[๑] ราชกิจจานุเบกษาเล่ม ๑๓๕/ตอนที่ ๖๕ ก/หน้า ๑/๓๑ สิงหาคม ๒๕๖๑